Οικολογικές+Σακούλες+(Eco+bags)

Το πλαστικό έχει γίνει αναπόσπαστο κομμάτι της καθημερινής μας ζωής, πλαστικά μπουκάλια, πλαστικά παιχνίδια, πλαστικά ποτήρια, πλαστικές σακούλες. Πλαστικά που για να αποσυντεθούν απαιτούνται πάνω από 400 χρόνια. Αυτό σημαίνει ότι καμιά πλαστική σακούλα μέχρι σήμερα δεν έχει αποσυντεθεί.
 * ΛΕΜΕ ΟΧΙ ΣΤΟ ΠΛΑΣΤΙΚΟ!!!**
 * ΛΕΜΕ ΟΧΙ ΣΤΙΣ ΠΛΑΣΤΙΚΕΣ ΣΑΚΟΥΛΕΣ!!!**

Ας δούμε όμως τις πλαστικές σακούλες με αριθμούς:


 * 100 δισεκατομμύρια τόνοι πλαστικού ρυπαίνουν τις θάλασσες και αποτελούν το 90% της θαλάσσιας ρύπανσης. Tο 1/3 απὀ τις πλαστικές σακούλες που χρησιμοποιοὐμε καταλήγουν στην θάλασσα εξαιτίας του μικρού τους βάρους.
 * Ένα εκατομμύριο θαλασσοπούλια πεθαίνουν κάθε χρόνο από το πλαστικό. Στην Ευρώπη, το 98% από αυτά έχουν τουλάχιστον 35 κομμάτια πλαστικού στο στομάχι τους.
 * Την ίδια στιγμή, υπολογίζεται ότι περίπου 2.000 πλαστικές σακούλες και μπουκάλια υπάρχουν ανά τετραγωνικό χιλιόμετρο στη Μεσόγειο, ενώ χιλιάδες θαλασσοπούλια μπλέκονται σε πλαστικές σακούλες και πνίγονται από αυτές. Περίπου 267 θαλάσσια είδη,όπως φάλαινες, δελφίνια, φώκιες και χελώνες, πεθαίνουν κάθε χρόνο, γιατί καταπίνουν πλαστικές σακούλες.
 * Καθημερινά καταναλώνονται στην Ελλάδα, περίπου 11 εκατομμύρια πλαστικές σακούλες. Οι περισσότερες από αυτές καίγονται στις χωματερές μας και εκλύουν διοξίνες, οι οποίες δηλητηριάζουν τις τροφές που τρώμε, το νερό που πίνουμε και τον αέρα που αναπνέουμε.
 * Κάθε χρόνο, ο μέσος πολίτης της Ευρωπαϊκής Ένωσης (ΕΕ) καταναλώνει περίπου 500 πλαστικές σακούλες, τις περισσότερες από τις οποίες χρησιμοποιεί μόνο μία φορά. Το 2008 η συνολική παραγωγή σε πλαστικές σακούλες στην Ευρώπη έφθασε τους 3,4 εκατομμύρια τόνους, ποσότητα ίση με το βάρος πάνω από 2 εκατομμυρίων επιβατικών αυτοκινήτων.
 * 88.5 δισεκατομμύρια πλαστικές σακούλες καταναλώνονται ετησίως στις Η.Π.Α., για την κατασκευή των οποίων απαιτούνται 12 εκατομμύρια βαρέλια πετρελαίου.
 * Κάθε ενήλικας χρησιμοποιεί κατά μέσο όρο 300 σακούλες το χρόνο, δηλαδή περίπου μια σακούλα κάθε μέρα.
 * Υπολογίζεται ότι πάνω από 1,2 τρισεκατομμύρια πλαστικές σακούλες καταναλώνονται ετησίως στον κόσμο [κατά μέσο όρο 300 σακούλες ανά ενήλικα].

//ΑΝΑΚΥΚΛΩΣΗ....//Ο βασικός στόχος της ανακύκλωσης είναι η προστασία του περιβάλλοντος από τη ρύπανση που προκαλούν η εξόρυξη νέων πρώτων υλών και η μείωση της ρίψης των απορριμμάτων στη φύση. Τα πλεονεκτήματα της είναι η μείωση του κόστους παραγωγής των προϊόντων και η εξοικονόμηση φυσικών πόρων.‘Ομως κοστίζει περισσότερο να ανακυκλωθεί μια πλαστική σακούλα, παρά να δημιουργηθεί καινούργια. //ΧΑΡΤΙΝΕΣ ΣΑΚΟΥΛΕΣ...//Οι χάρτινες σακούλες είναι πιο φιλικές προς το περιβάλλον από τις πλαστικές. Όμως, για να παρασκευάσουμε 1 τόνο χαρτιού, απαιτούνται 15 δέντρα, 440.000 λίτρα νερό και 7.700 KW ηλεκτρικής ενέργειας. //ΒΙΟΔΙΑΣΠΩΜΕΝΕΣ ΣΑΚΟΥΛΕΣ.....//Οι διασπώμενες πλαστικές σακούλες ανακυκλώνονται όπως όλα τα πλαστικά, έχουν όμως περιορισμένη διάρκεια ζωής, καθώς διασπώνται μέσω του φωτός, της θερμότητας, του νερού, του οξυγόνου και γίνονται τροφή για τους μικροοργανισμούς όπως όλα τα φυσικά απόβλητα φύλα, ξύλα κ.α. Μια ενδιαφέρουσα πρόταση είναι οι βιοδιασπώμενες σακούλες από μη γενετικά τροποποιημένο καλαμπόκι, αφού η αποθήκευση λαχανικών σε αυτές τα διατηρεί φρέσκα για περισσότερες ημέρες από ό,τι μια συμβατική πλαστική σακούλα. Μέσα σε 90 μέρες από την τοποθέτησή τους στη χωματερή ή στον κήπο μας μετατρέπονται σε θρεπτικό λίπασμα. __//ΕΠΑΝΑΧΡΗΣΙΜΟΠΟΙΗΣΗ - ΣΑΚΟΥΛΕΣ ΠΟΛΛΑΠΛΩΝ ΧΡΗΣΕΩΝ...//__Οι καλύτερες με διαφορά είναι οι τσάντες πολλαπλών χρήσεων ή το παλιό καλό δίχτυ, γιατί η ενέργεια που καταναλώνεται για την παρασκευή τους - και λόγω του οτι χρησιμοποιείται πολλές φορές - είναι πολύ μικρότερη. Με την επιστροφή στο σπίτι διπλώνονται, μπαίνουν στη θέση τους και περιμένουν τα…επόμενα ψώνια !
 * __ΥΠΑΡΧΟΥΝ ΛΥΣΕΙΣ__**


 * << Mε την ανακύκλωση κερδίζεις το 1/3 της ενέργειας, ενώ με την επαναχρησιμοποίηση ΟΛΗ την ενέργεια>>**

//__Τι κάνουν όμως οι άλλες χώρες:__// Σε κάποιες χώρες, όπως Αγγλία, Δανία, Βέλγιο, Γερμανία, Ιρλανδία, Σκωτία και Κίνα, χρεώνουν τις πλαστικές σακούλες, ενώ σε κάποιες άλλες, όπως Γαλλία, Ελβετία, Πολιτεία του Σαν Φρανσίσκο, Ζανζιβάρη, Μπαγκλαντές, Ινδία, Ταιβάν και Ουγκάντα, έχουν απαγορεύσει μερικώς ή ολικώς τη χρήση της πλαστικής σακούλας.Μήπως θα έπρεπε να κάνουμε και εμείς κάτι για να μειώσουμε το πλαστικό στην ζωή μας;

Εμείς, τα παιδιά σας, ζητάμε να σεβαστείτε εμάς και το περιβάλλον. Ζητάμε να σταματήσετε να χρησιμοποιείτε πλαστικές σακούλες.
 * Στον χρόνο που χρειἀστηκε να διαβάσετε αυτό το άρθρο, κατασκευάστηκαν πάνω από 1,5 εκατ. πλαστικές σακούλες.**

__ΠΗΓΕΣ:__ [], [] ,Οικολογικές Διασπώμενες Πλαστικές Σακούλες, []

//Tο άρθρο επιμελήθηκε: Δήμητρα Παναγοπούλου// //Βοήθησαν: Τα μέλη της reUse4ENERGY//

**__ΕΚΣΤΡΑΤΕΙΑ ΚΑΤΑ ΤΗΣ ΠΛΑΣΤΙΚΗΣ ΣΑΚΟΥΛΑΣ__**

media type="custom" key="13070726"

media type="youtube" key="PkT55rFu2Zw" width="425" height="350"



Το άρθρο μας δημοσιεύτηκε από την εφημερίδα "Άποψη" το οποίο μπορείτε να δείτε στο παρακάτω απόκομα. Επιπλέον μπορείτε να δείτε το άρθρο μας δημοσιευμένο και στην ηλεκτρονική διεύθυνση της εφημερίδας και συγκεκριμένα εδώ.



media type="facebooklike" key="http%3A%2F%2Fgymnperamos.wikispaces.com%2F3.%CE%9F%CE%B9%CE%BA%CE%BF%CE%BB%CE%BF%CE%B3%CE%B9%CE%BA%CE%AD%CF%82%20%CE%A3%CE%B1%CE%BA%CE%BF%CF%8D%CE%BB%CE%B5%CF%82%20(Eco%20bags)" width="315" height="56"media type="custom" key="17387320"